Slengių šv. Jono Pauliaus II bažnyčia

Slengių šv. Jono Pauliaus II bažnyčia – katalikų bažnyčia Klaipėdos rajone, Sendvario seniūnijoje, Slengių kaime, ties Klaipėdos rytiniu pakraščiu, 0,4 km į rytus nuo Palangos plento, šalia kelio . Iškilusi sklype prie Slengių senųjų kapinaičių, priešais Gindulių gyvenvietę.

Aplinkinėse gyvenvietėse plečiasi individualių gyvenamųjų namų statybos. Anksčiau tikintieji iš Mazūriškių, Gindulių, Slengių, Radailių, Trušelių, Aukštkiemių, Baukštininkų ir kitų kaimų dažniausiai į pamaldas vykdavo Klaipėdoje, dalis – Gindulių bibliotekoje įrengtoje koplyčioje ar Plikių bažnyčioje. 

 Istorija 
miniatiūra|220px|left|Bažnyčios interjeras
miniatiūra|220px|left|Bažnyčios profilis, 2022 m.

Idėja statyti bažnyčią Sendvario seniūnijoje kilo 2008 m. Bažnyčios techninis projektas buvo parengtas 2012 m. Žemės sklype Slengiuose 2014 m. gruodžio 4 d. buvo pastatytas naujas kryžius (autorius Joakimas Gilvonauskas), simbolizuojantis bendrą tikslą – pastatyti bažnyčią.Pradės kilti Slengių bažnyčios pamatai 2015 m. sausį Telšių vyskupo Jono Borutos dekretu įsteigta Slengių parapija, kuri laikinai įsikūrė Vėžaičiuose. Į parapiją paskirtas naujas klebonas Viktoras Daujotis.

2016 m. rugsėjo 21 d., šv. Mato šventės dieną, Slengiuose Telšių vyskupas pašventino naujai statomos bažnyčios pamatus.Slengiuose pašventinti naujai statomos bažnyčios pamatai 2019 m. gegužės 25 d. pašventintas bažnyčios naujasis varpas. 2019 m. rugsėjo 21 d. vyskupas Kęstutis Kėvalas per padėkos mišias statomoje bažnyčioje iškilmingai paskelbė dekretą, kad Slengių parapijai suteiktas šv. Jono Pauliaus II titulas.Slengių bažnyčiai – ypatingas titulas 2019-09-25, gargzdai.lt

 Architektūra 

Bažnyčios architektas – Audrius Klioštoraitis. Bažnyčia medinė karkasinė, su 14 m varpinės bokštu, statoma 31 aro sklype. Jos patalpų viduje numatyta iki 100 sėdimų vietų. Greta šventoriaus būsiančiame statinyje įsikurs seniūnijos tikinčiųjų bendruomenės namai.

 Šaltiniai 

 Nuorodos 

 Vyskupijos informacija
 Slengių parapijos tinklalapis 
 Pristatytas Slengių bažnyčios projektas (vizualizacija)
 Bažnyčios Slengiuose laukiama kaip stebuklo  

Kategorija:Klaipėdos rajono bažnyčios
Kategorija:Slengiai